זה טקסט שאין מה לקרוא אבל אני צריך להרשים את הבוט של גוגל שהעמוד הבית בא עם תוכן מאוד ארוך ומרשים בשביל לקדם אותו במיקומים



שיווק באינטרנט – שלושה טיפים אסטרטגים לעסק שלכם

שיווק באינטרנט הפך כיום לכלי כל כך מרכזי וכל כך חשוב בפעילויות השיווק של עסקים מכל הגדלים, עד שנדמה כי כולם מודעים לכוח האדיר שטמון בשיווק נכון בעזרת האינטרנט.

עם זאת, ריבוי הפלטפורמות ואפשרויות הקידום המרובות הופכות את המשימה של ניהול פעילות איכותית וממוקדת תוצאות למסובכת. בעלי עסקים קטנים ובינונים לרוב עומדים מול קבלת החלטות לא פשוטה לגבי הפלטפורמה שבה ישקיעו זמן, מאמצים וכסף. לבחור בגוגל או בפייסבוק? לכתוב מאמרים לאתר ולעשות קידום אורגני? או לבצע פעילות גרילה בקבוצות ופורומים? ואולי להעלות 20 סטוריז ביום??

בגלל ריבוי האפשרויות, אני רוצה להתמקד דווקא בטיפים שלא קשורים לפלטפורמה זו או אחרת. לא נדבר על טיפים של פרסום בגוגל אדוורדס, של שיווק בפייסבוק או של ניהול קמפיין בטאבולה. במקום זאת, נדבר על כלים אסטרטגים וחשובים שאתם רוצים להכיר כדי להניע את העסק שלכם קדימה ולרתום את היכולות האדירות של עולם האינטרנט לטובת העסק שלכם.

חשוב לומר כי הטיפים הם לא טיפים למתחילים וסביר להניח שרוב בעלי העסקים לא יידעו להטמיע או להוציא אל הפועל את המשימות, אך בדיוק בשביל זה אתם מחזיקים משרד דיגיטל שמנהל לכם את הפעילות והקמפיינים. הידע שלכם חשוב, ועצם הידיעה על כלי מסוים יכולה לסייע לכם בתכנון הפעילות שלכם ובמיצוי של העבודה מול משרד הפרסום שמטפל בכם.

אז קחו קוביית שוקולד וכנסו למוד פוקוס, אלו שלושה טיפים מרכזים בפעילות שיווק באינטרנט שיעשו טוב לעסק שלכם:

טיפ #1 – שימוש בדאטאבייסים של העסק שלכם

דאטאבייס זה כוח. היכולת שלכם לאסוף ולנתח מידע על קהל הלקוחות שלכם התעצמה בשנים האחרונות והפכה לנגישה ליותר ויותר בעלי עסקים. מהו דאטאבייס? דאטאבייס הוא מאגר מידע שאתם שומרים על הלקוחות שלכם, אם זה שם, טלפון, מייל, תאריך לידה, הרגלי קנייה באתר שלכם, יום נישואין ועוד.

המידע הזה כל כך חשוב שהוא יכול בשימוש נכון לייצר לכם הכנסות בעלויות זולות ביותר. לא משנה אם אתם שומרים את המידע במערכת CRM מתוחכמת או בטבלת אקסל, העיקר שאתם שומרים אותו באופן דיגיטלי (כל בעלי האלפון, הגיע הזמן התקדם…).

מילה קטנה לפני שממשיכים.

עסקים רבים לא מייצרים דאטאבייסים ולא מנהלים את המידע הרב של העסק בכלל. לא אוספים טלפונים, לא אוספים מיילים ולא מידע אחר רלוונטי שיכול לסייע להם בעתיד לבניית קמפיינים.

לפני כמה שנים עסקתי בבנייה של עסק לטיפולים קומסטיים מתקדמים, עסק מתחיל שהוקם מ-0 בזיעת אפיים ועם המון יצירתיות וחשיבה של המקימה. מהיום הראשון הנחתי את בעלת העסק לאסוף מידע רב ככל שתוכל על המטופלות שלה, ובעיקר טלפונים ניידים ומיילים (עוד מילה על זה בעוד כמה שורות). מכיוון שהיא הייתה ממוקדת מטרה וממושמעת, וידעה שהעסק נבנה לטוח ארוך, היא התחילה במלאכת האיסוף מהיום הראשון.

4 שנים עברו.

כיום המידע שיש לה על הלקוחות שלה, כולל איזו לקוחה הייתה באיזה טיפול ומתי, מאפשר לה לבנות קמפיינים ממוקדי מטרה, בעלויות נמוכות ועם תוצאות מצוינות.

למה טלפונים ניידים ומיילים? פייסבוק, גוגל ופלטפורמות נוספות מאפשרות לנו להכניס את הדאטאבייס שלנו למערכת שלהם, ולקבל פלט של אילו מהאנשים המערכת הצליחה לזהות. אם למשל יש לכם 5000 איש שביקרו בחנות שלכם, ויש לכם טלפון נייד או מייל שלהם, אתם יכולים להכניס את המידע לפייסבוק, ולקבל הודעה מפייסבוק כמה מתוכם נמצאים בפייסבוק.

לצורך הדוגמא, הכנסתם רשימות של 5000 אנשים וקיבלתם הודעה שפייסבוק איתרה 2000 אנשים מתוכם בפייסבוק.

עכשיו אתם יכולים לבצע קמפיין ישירות על ה2000 גולשים האלו. ישירות על אנשים שכבר חוו את המוצר שלכם, התנסו ברכישה מכם וכל מה שצריך לעשות זה להחזיר אותם חזרה לחנות.

יעיל, ממוקד, זול ומראה יחסי המרה מעולים.

תעשו לעסק שלכם ולעצמכם טובה, תנהלו (במינימום) טבלת אקסל שבה אתם אוגרים את המידע. הוא יכול להית שווה המון כסף תוך כמה שנים.

טיפ #2 – פיקסלים

עולם הפיקסלים הוא עולם משגשג ועולם הפרסום באינטרנט בהחלט עבר שינוי משמעותי מאז שהפיקסלים נכנסו לשימוש. מהם אותם פיקסלים שמשרד הפרסום שלכם רוצה לשתול לכם באתר?

מדובר בשורות קוד שלמעשה יודעות לאתר את התנועה הנכנסת לאתר, לצבוע אותה ולאחר מכן לאפשר לכם להשתמש בה בחזרה לצורך קידום של המוצרים שלכם.

דוגמא. יש לכם עסק שמוכר סדנאות הרזיה. יש לכם תנועה יפה של 1200 גולשים לאתר בחודש, ואתם מצליחים לייצר לידים מהאתר. משרד פרסום שטיק מדיה מגיע לפרויקט ומקבל את הטיפול במטרה להגדיל את כמות הלידים שנכנסים לעסק. אנחנו שותלים טאג מנג'ר ומתחתיו פיקסל של פייסבוק, שמאפשר לנו לדעת מי הם הגולשים שנכנסו לאתר ולזהות אותם כשהם חוזרים לפייסבוק (או אינסטגרם). מהרגע הזה, אנחנו יכולים להציג להם מודעות על סמך הביקור באתר שלנו לכל המבקרים שיש להם חשבון פייסבוק.

אנחנו עושים את הניהול והשליטה על הפיקסלים דרך גוגל טאג מנג'ר, מהסיבה הפשוטה שברגע שאתה מתחיל לשים פיקסלים מרובים באתר, אתה עלול לאבד שליטה ובקרה על האופן שבה הם נשתלים.

אתם יכולים לקרוא כאן עוד על השימוש ב TAG MANAGER של גוגל (https://marketingplatform.google.com/about/tag-manager/)

נקודה חשובה נוספת, צריך לדעת איך לשתול את הפיקסלים כדי שיעבדו בצורה נכונה ובאמת תעקבו אחרי גולשים ותצברו את המידע לשימוש בקמפיינים של שיווק באינטרנט שלכם. כאן ניתן לראות דוגמא לפיקסל של פייסבוק שנשתל בצורה לא נכונה ועל כן הוא לא יעבוד כמו שצריך. הלקוח למעשה חושב שיש לו פיקסל באתר, אבל הוא לא עובד כמו שצריך ולכן יש פה בעיה שתמנע תוצאות מקסימליות מהלקוח.

טיפ #3 – שיווק באינטרנט KISS

ולא אני לא מתכוון לנשיקה, אלא למונח האמריקאי שמשמעותו בהקשר שיווקי, Kiss – keep it simple stupid. קשה להדגיש כמה המשפט הזה חשוב לעסק שלכם ולכל מידע שאתם מנסים להעביר לקהל הלקוחות הפוטנציאלי והקיים שלכם. יש לכם משהו להגיד? יש לכם מכתב לבוחר או פוסט שיווקי? מכינים דף נחיתה? תקפידו תמיד להעביר את המסר הנכון בצורה ברורה, ממוקדת ותמציתי ככל האפשר.

הסיבה לכך היא לא רק מהירות הקליטה שלנו, אלא העולם בו אנו חיים. העולם היום חי בהפרעת קשב בלתי נסבלת, הפרעה שמקשה מאוד על המפרסמים של שיווק באינטרנט לחדור את מסך תשומת הלב של הלקוחות ולאפשר למסרים שאנו רוצים להעביר לשקוע ולהיטמע. תנסו להיזכר מתי הפעם האחרונה שצלחתם לקרוא משהו בלי שצפצף לכם משהו מהטלפון.. הוואטס, האינסטוש, הפייס, הטלגרם. אם למשל אתם מכווינים לקוחות פוטנציאלים לדפי הנחיתה שלכם, יש כל כך הרבה הסחות דעת שאתם צריכים להתגבר עליהן, שחשוב לוודא כי אם כבר הלקוח שלכם התחיל לקרוא מה שיש לכם לומר, אתם רוצים שיקרו שני דברים:

שיבין מה אתם עושים. שיבין מה הוא צריך לעשות.

שני הדברים האלו צריכים לקרות מיד עם הכניסה לדף, בסריקה הראשונית ממש שבה המוח שלנו עובר על פני התמונה ועל הכותרות בדף.

לדוגמא, סייעתי לפני כמה חודשים למאמנת עסקית מדהימה מהמרכז לעבוד על הסרטון של קידום סדנא שהיא מרימה. הסרטון היה מצוין ונראה טוב, אך היה ארוך (4:20) וחזר על עצמו במספר פעמים. לקחתי את המלל של הסרטון ובחנתי מה באמת חשוב מכל הטקסט. מה באמת התמצית שמעניינת את קהל היעד, בלי לקצץ נושאים חשובים שמראים על מקצועיות ואמינות. אחרי הקיצור, הסרטון עמד עד 2:35 ממוקדות שמעבירות את המסר בצורה חדשה, וגם מסבירה על הסדנא בכמות מספקת להבנה של קהל היעד. הכמעט שתי דקות פחות האלו מהוות הבדל עצום בין אלו שיגיעו לקו הסיום של הסרטון ויראו את כולו לבין שאלו שינטשו את הסרטון באמצע.